b'\n_START_ARTICLE_\nCampanus (m\xc3\xa5nekrater)\n_START_SECTION_\nOmgivelser\n_START_PARAGRAPH_\nCampanuskrateret danner et kraterpar sammen med Mercatorkrateret mod syd\xc3\xb8st. Langs den sydlige vold rundt om Campanus ligger det lille m\xc3\xa5nehav Palus Epidemiarum. Mod sydvest ligger det lille Dunthornekrater.\n_START_SECTION_\nKarakteristika\n_START_PARAGRAPH_\nKraterranden er stort set cirkul\xc3\xa6r, men dog med en udadg\xc3\xa5ende bule langs den vestlige rand og en indadg\xc3\xa5ende bule mod nord-nordvest. Den ydre v\xc3\xa6g er ikke s\xc3\xa6rlig eroderet, men har dog et lavt saddelpunkt mod syd. Kraterbunden er blevet oversv\xc3\xb8mmet af basaltisk lava, s\xc3\xa5 der kun er blevet en central top tilbage over dens overflade. Bunden har samme lave albedo som det n\xc3\xa6rliggende overflade, s\xc3\xa5 den ser m\xc3\xb8rk ud. Den er m\xc3\xa6rket af et par sm\xc3\xa5kratere n\xc3\xa6r de nord\xc3\xb8stlige og nordvestlige kraterv\xc3\xa6gge. En sn\xc3\xa6ver rille krydser bunden fra nord til syd, idet den passerer \xc3\xb8st om den centrale top._NEWLINE_Vest for Campanuskrateret ligger rillesystemet Rimae Hippalus. Et andet rillesystem findes mod syd, Rimae Ramsden.'